A 30. magyar nagydíjon 4. helyen ért célba, ezzel 12 pontot szerzett magának és csapatának. A belga nagydíj időmérőjén csak a 18. rajtkockából indulhatott, viszont a versenyen nyolcadik lett, így újabb 4 pontot szerzett. Az olasz nagydíj időmérőjén a motorcsere miatt leghátra sorolták, majd 12. helyen futott be a versenyen, így nem szerzett pontot. A szingapúri időmérőn 8. helyezést ért el, viszont a versenyen nem tudott elindulni az első körben, hiszen leállt az autója. Majd egy körrel később újraindult a boxutcából. A 19. helyről felküzdötte magát a 8. helyre, ekkor 9. helyen a csapattársa állt. Az utolsó előtti körben a vörös bikák csapata ráparancsolt, hogy engedje el Carlos Sainz Jr.-t, de ő ezt elutasította. Végül megtartotta a 8. helyét, így négy pontot szerzett, mögötte pedig a csapattársa futott be.